Document ID: 32000D0363

Komisijas Lēmums
(2000. gada 28. aprīlis)
par īstenošanas noteikumiem Padomes Direktīvai 95/64/EK par statistikas pārskatiem attiecībā uz kravu un pasažieru pārvadājumiem pa jūru
(paziņots ar dokumenta numuru C(2000) 1134)
(Dokuments attiecas uz EEZ)
(2000/363/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1995. gada 8. decembra Direktīvu 95/64/EK par statistikas pārskatiem attiecībā uz kravu un pasažieru pārvadājumiem pa jūru [1], kurā grozījumi izdarīti ar Komisijas Lēmumu 98/385/EK [2] un, jo īpaši, tā 4. un 12. pantu.
tā kā:
(1) Iepriekšminētajā lēmumā izveidotais ostu saraksts Komisijai ir regulāri jāatjaunina.
(2) Minētās direktīvas pielikumu saturā vajadzīgi grozījumi.
(3) Šajā Lēmumā paredzētie pasākumi saskan ar atzinumu, ko sniegusi Statistikas programmu komiteja, kas izveidota ar Padomes Lēmumu 89/382/EEK, Euratom [3],
IR PIEŅĒMUSI ŠO LĒMUMU.
1. pants
1. Direktīvas 95/64/EK II, IV, V un VIII pielikumu groza šādi:
1. II pielikums: Kravu veidu klasifikācija,
a) kategorijā "Uzripināmas/noripināmas (pašgaitas)":
i) apakškategorijas "Vieglie automobiļi un to piekabes/dzīvojamās piekabes" (52. kods) aprakstu aizstāj ar "Vieglie automobiļi, motocikli un to piekabes/dzīvojamās piekabes";
ii) ar 59. kodu iekļauj papildu apakškategoriju "Citi pārvietojami pašgājēji transportlīdzekļi";
b) kategorijā "Uzripināmas/noripināmas (bez sava motora)":
i) apakškategoriju "Citas pārvietojamas vienības" (60. kods) aizstāj ar "Pārvietojamas bezmotora vienības";
ii) apakškategorijas "Dzīvojamās piekabes un citas ceļu, lauksaimniecības un rūpniecības piekabes bez vilcēja" (62. kods) aprakstu aizstāj ar "Dzīvojamās piekabes un citi ceļu, lauksaimniecības un rūpniecības transportlīdzekļi bez vilcēja";
iii) ar 69. kodu iekļauj papildu apakškategoriju "Citas pārvietojamas bezmotora vienības".
2. IV pielikums: Jūras piekrastes zonu kodu sarakstā:
a) pēc koda "0012 Francija: Vidusjūras piekraste" iekļauj jaunus kodus "0013 Francijas aizjūras departamenti: Franču Gviāna", "0014 Francijas aizjūras departamenti: Martinika un Gvadelupa" un "0015 Francijas aizjūras departamenti: Reinjona";
b) kodu "0043 Vācija: Reina" aizstāj ar "0043 Vācija: Iekšzeme";
c) kodu "0012 Spānija: Vidusjūra un Atlantijas okeāna dienvidu piekraste" aizstāj ar "0012 Spānija: Vidusjūra un Atlantijas okeāna dienvidu piekraste, ieskaitot Baleāru un Kanāriju salas".
3. V pielikums: Kuģa valsts piederības kodu sarakstā:
a) iekļauj kodu “”0051 Itālija - pirmais reģistrs"un" 0052 Itālija - starptautiskais reģistrs";"
b) Britu Virdžīnu salām kodu "4611" aizstāj ar kodu "4680";
c) Monserratai kodu "4612" aizstāj ar kodu "4700".
4. VIII pielikums: Tabulā "Datu kopums C1",
a) Slejā "Nomenklatūra" pie rādītāja "Kravas veids (tikai konteineru un ro-ro kravas), II pielikums (30., 31., 32., 33., 34., 50., 51., 52., 53., 54., 56., 60., 61., 62. un 63. apakškategorija)" aizstāj ar "Kravas veids (tikai konteineru un ro-ro kravas), II pielikums (30., 31., 32., 33., 34., 50., 51., 52., 53., 54., 56., 59., 60., 61., 62., 63. un 69. apakškategorija)";
b) tabulas "Dati" pēdējā ailē visām trim vērtībām "Kravas bruto svars tonnās", "Vienību skaits" un "Vienību skaits bez kravas"iekļauj jaunu "59." un "69." apakškategoriju.
2. Direktīvas 95/64/EK II, IV, V un VIII pielikuma jaunais variants, ieskaitot I punktā uzskaitītos grozījumus, ir parādīts šī lēmuma I pielikumā.
2. pants
Lēmumā 98/385/EK izveidoto ostu sarakstu aizstāj ar precizētu sarakstu, ko kodē un klasificē pēc valsts un jūras krasta zonas, kā noteikts šī lēmuma I pielikumā.
3. pants
Šis lēmums ir adresēts dalībvalstīm.
Briselē, 2000. gada 20. aprīlī

Labels: 8
19